
Održana treća Noć 
muzeja u Radoboju 


U organizaciji MNK Jesenje 


plate sko € Druženje Radobojskih mažoretkinja 
uz desetu godišnjicu osnivanja 


JESENJE: 

Naknada za smještaj gostiju 150 kuna 
| Održana godišnja skupština DVD-a 
Brojni treninzi iutakmice | MNK Jesenje organizirao sportske 
nanovom terenu susrete 


RADOBOJ: 

 Trećanoć muzeja 

Deseta godišnjica mažoretkinja 
Oživjeli novoizgrađeni nogometni 


Naj vatrogasac DVD-e Jesenje: tereni 
Održana godišnja skupština |: 


Natječaj za 
financiranje projekata 
i programa udruga 


Općinski načelnik Andrija Ranogajec donio je Odluku o ras- 
pisivanju natječaja za financiranje programa i projekata od 
interesa za Općinu Jesenje u 2019. godini. Općina Jesenje će 
u 2019. godini financirati prioritetna područja aktivnosti, 
programa i projekata; 

* Poticanje i afirmacija sporta i rekreacije 

* Poticanje i afirmacija kulturnog amaterizma 

* Zaštita i promicanje tradicijske baštine jesejanskog kraja 
+ Poticanje i afirmacija kulturnog, glazbenog i inog stvara- 
laštva djece i mladih 
* Unapređivanje kvalitete života, socijalnih i zdravstvenih 
usluga. 
* Potpore udrugama u poljoprivredi i gospodarstvu. 

Za tu namjenu u proračunu Općine Jesenje planirano je cca 
200.000,00 kuna. 
Natječaj je otvore 


do 15.ožujka. 


Uvodi se komunalna 
naknada 


Novim Zakonom o komunalnom gospodarstvu 
propisanoje da predstavničko tijelo jedinice lokalne 
samouprave donosi odluku o komunalnoj naknadi. 
Spomenutom odlukom određuju se područja zona 
prema kojima će se naplaćivati komunalna nakna- 
da. Općinsko vijeće donijeloje odluku prema kojoj 
je područje Općine Jesenje razvrstano u tri zone. 
Kriteriji za utvrđivanje zona bili su prostorna po- 
godnost stanovanja, obavljanja poslovne djelat- 
nosti, prometna povezanost, opremljenosti naselja 
komunalnom infrastrukturom. Prema navedenoj 
odluci za domaćinstva u prvoj zoni koeficijent je 
1,0, u drugoj 0,85, au trećoj zoni 0,70. Komunalnu 
naknadu plaćat će i vlasnici poslovnih prostora; 
za poslovni prostor koji služi za proizvodne djelat- 
nosti koeficijent je 2,00, za poslovni prostor koji 
služi za obavljanje ostalih djelatnosti koeficijent 
je 3,00, za otvorena i zatvorena skladišta koja su 
u namjeni osnovnog poslovnog prostora za obav- 
ljanje proizvodnih i ostalih djelatnosti koeficijent 
je 1,00, a za prometne i ostale površine koje su u 
namjeni osnovnog poslovnog prostora za obav- 
ljanje proizvodnih i ostalih djelatnosti (parkirali- 
šta, ostale asfaltirane površine i sl.) koeficijent je 
0,50. Vrijednost boda za obračun komunalne na- 
knade određenje u minimalnom iznosu stoji 1,00 
kunu. Iznoskomunalne naknade za domaćinstva 
dobiva se umnoškom koeficijenta zone, vrijednosti 
boda i kvadratnih metara korisne površine, a za 
poslovne djelatnosti koeficijentom namjene, vri- 
jednosti boda i metara kvadratne površine koja 
služi za obavljanje poslovne djelatnosti. Odlukom 
su izuzete nekretnine važne za jedinicu lokalne sa- 
mouprave koje se oslobađaju od plaćanja komunal- 
ne naknade. Sredstva prikupljena od komunalne 
naknade koristit će se za financiranje održavanja 
(javna rasvjeta, nerazvrstane ceste, javne površine) 
te izgradnje komunalne infrastrukture. 

Proteklu godinu jesejanski vinogradari 
obilježili vrijednim jubilejom 


U nedjelju 17. veljače u dvorani Doma kultu- 
re u Gornjem Jesenju održana je izvještajna 
godišnja skupština udruge vinogradara, 
podrumara i prijatelja dobrog vina ,,Sv. 
Martin“ iz Jesenja. Protekla godina bila je u 
znaku obilježavana 20. obljetnice djelovanja 
udruge te je povodom ovog vrijednog jubi- 
leja izdana monografija koja je svojevrsni 
presjek događanja i aktivnosti koje je udruga 
provodila tijekom ovog vrijednog jubileja. 
Uz obilježavanje obljetnice djelovanja, jese- 
janski su vinogradari organizirali ocjenjiva- 
nje vina, stručno -edukativni izlet, obilježa- 
vanje vinogradarskih blagdana; Vincekovog, 
Mattinja i Januševa te su sudjelovali na pri- 
godnim manifestacijama koje su održavane 
tijekom godine na području općine Jesenje. 
Zapažene rezultate članovi udruge sa svojim 
vinima postižu na županijskom ocjenjivanu 
vina u Bedekovčini na koje ih se prijavljuje 
sve veći broj, istaknuo je predsjednik Franjo 
Cvrtila. Na kraju svojeg izlaganja zahvalio je 
svim članovima na njihovu angažmanu oko 
realizacije izdavanja monografije te aktiv- 


nostima kako bi vina jesejanskog podneblja 
bila još kvalitetnija i bolja. U narednom 
razdoblju vinogradari planiraju održati edu- 
kacije i stručno - edukativni izlet, s ciljem 
upoznavanja i primjene novih tehnologija 

u vinogradarstvu. Obilježavanjem prigod- 
nih vinogradarskih blagdana, svetkovina i 
manifestacija tijekom godine, nastavit će 
započetu tradiciju i očuvanje vinogradar- 
skih običaja našeg podneblja. U raspravi je 
istaknuto kako treba razmotriti mogućnosti 
da vinogradari komercijaliziraju svoj trud 
kako bi uz taj svoj hobi ostvarili i nekakvu 
dobit od svojih vina koja su svake godine 
sve bolje kvalitete. Raspravljalo se i o tre- 
nutno najvećoj pošasti vinograda, zlatnoj 
žutici, koja prijeti vinogradima na područ- 
ju cijele naše županije. U tu svrhu udruga 
će uskoro organizirati stručno predavanje 
kako bi se vinogradari upoznali s načinom 
postupanja s tom vrlo opasnom bolešću 
koja ozbiljno prijeti vinogradima. Nakon 
službenog dijela uslijedio je prigodni do- 
mjenak i druženje u veselom ozračju. 

e. 
Dragutin Ranogajec, još četiri godine 
na čelu Hrvatske obrtničke komore 


Anđelko Topolovec, izabran za predsjednika 
Županijske stranke rada i solidarnosti, Milan 
Bandić 365 


Stjepan Sirovec, ravnatelj 
Županijske uprave za ceste 


Dragutin Ranogajec još četiri godine na čelu Hrvatske obrtničke komore, Anđelko 
Topolovec, predsjednik Županijske organizacije stranke rada i solidarnosti Milan Bandić 
365, a Stjepan Sirovec ravnatelj Županijske uprave za ceste 


Nove dužnosti za radobojske kadrove 


Početak 2019. godine bio je značajan za trojicu radobojskih dužnosnika. Na izbornoj skupštini 
Hrvatske obrtničke komore Dragutin Ranogajec dobio je povjerenje većine i izabran je još jednom 
za predsjednika te značajne obrtničke institucije. Nakon velikih aktivnosti na osnivanju ogranaka 
Bandićeve stranke rada i solidarnosti održana je i osnivačka skupština Županijske organizacije. 

Za predsjednika je izabran aktualni radobojski načelnik Anđelko Topolovec i već je otvorio ured u 
Krapini u prostorima starog autobusnog kolodvora. 

Na novu dužnost izabran je i zamjenik općinskog načelnika Stjepan Sirovec, njega je Županijska 
skupština imenovala za ravnatelja Županijske uprave za ceste. Uz čestitke i želja da uspješno obav- 
ljaju dužnosti na koje su izabrani. 


“BI _ 


Nakon što je Općinsko vijeće donijelo Odluku o općinskih stipendija za studente s područja Općine Ra- 
doboj, načelnik, Anđelko Topolovec raspisao je natječaj na koji se javilo ukupno 14 kandidata. Povjeren- 
stvo za dodjelu stipendija utvrdilo je da propisane uvjete ispunjava 13 od ukupno 14 kandidata koji su 
podnijeli molbe. Iako je prethodnom odlukom bilo određeno da se može dodijeliti ukupno 10 stipendija 
odlučeno je da po 300 kuna mjesečno, u vidu stipendija dobije svih 13 studenta koji su ispunili kriterije. 
U subotu 23. veljače potpisani su ugovori. Uz načelnika Anđelka Topolovec tom je događaju bio prisu- 
tan i predsjednik općinskog vijeća Igor Cigula. Općinski čelnici studenticama i studentima zaželjeli su 
uspješno školovanje. 


Upravni odjel Općine Radoboj 
raspisao je javni poziv za dodjelu 
sredstava udrugama građana 
iz oblasti kulture, socijalne 
skrbi i poljoprivrede. Ukupno 
je raspolaganju 51.000 kuna, za 
kulturu je namijenjeno 30.000, 
za socijalnu skrb 17.000 i za 
poljoprivredu 4.000 kuna. 
Najviši iznos koji za realizaciju 
svojeg programa može dobiti 
pojedina udruga je 12.000, 

a najniži 800 kuna. Rok za 
podnošenje prijava je do 24. 
ožujka 2019. godine, a odluku 

o dodjeli financijskih sredstava 
donosi općinski načelnik 
uvažavajući program udruge i 
visinu osiguranih sredstava u 
općinskom proračunu. 


Iznajmljivačima 
smještaja 
minimalni 
paušalni porez 


Novim Izmjenama i dopunama 
Zakona o porezu na dohodak 
predstavničkim tijelima JLS- 

a pripala je obaveza donošenja 
odluka o visini paušalnog poreza 
za iznajmljivače smještaja. Prema 
izmjenama navedenog zakona, 
rok za donošenje odluka o ovoj vr- 
sti oporezivanja bio je 31. siječnja; 
u protivnome bi iznajmljivačima 
paušalna naknada mogla doseći 
visinu i do 1.500,00 kuna. Op- 
ćinsko vijeće Općine Jesenje na 
prijedlog načelnika Andrije Rano- 
gajca na svojoj je sjednici održanoj 
29. siječnja donijelo odluku prema 
kojoj će paušalno oporezivanje 

po smještajnoj jedinici iznositi 
150,00 kuna. To je ujedno i naj- 
manji dozvoljeni iznos. Ovakvom 
minimalnom poreznom obave- 
zom Općina nastoji pomoći pri- 
vatnim iznajmljivačima kako bi 
potaknuli razvoj i širenje smještaj- 
nih kapaciteta te podigli kvalitetu 
svojih usluga. 


\ 


U MUZEJU RADBOA ODRŽANA TREĆA NOĆ MUZEJA 


Među dvanaest muzejskih i kulturnih institucija s područja Krapinsko - zagorske županije koje su sudjelovale u provođenju manifestacije 
Noć muzeja ove je godine, treći put zaredom, bio Muzej Radboa. Tema ovogodišnje noći bila je: Muzeji - inovacije i digitalna budućnost. 
Program su svojim nastupom otvorile Radobojske mažoretkinje, da bi uslijedilo upoznavanje prisutnih sa suvremenim tehnologijama i 
digitalizacijom muzeja. Prisutni su mogli vidjeti i filmove s kojima su se predstavili učenici OŠ ,Side Košutić“ i njihovi mentori, a obuhvatio 
je i prikaz djelovanja radioamatera u Radoboju te izložbu uređaja i dokumenata o radu radioamatera. Oko 180 posjetitelja razgledalo je do 
kasnih sati muzej koristeći i suvremena tehnološka pomagala. 

Detalji s održavanja 
== Noći muzeja u 
Radoboju 


Ovogodišnja Noć muzeja bila je 
posvećena digitalnoj tehnologiji 
bez koje bi za mnoge život danas 
bio nezamisliv. Ne tako davno 
Vijesti su se širile mnogo sporije, 
jer nije bilo telefona, a kamoli 
mobitela ili Interneta. U tom 
vremenu veliku ulogu u uspo- 
stavljanju kontakata, izvješta- 
vanja o prirodnim nepogodama 
ili drugim važnim događajima 
imali su radioamateri. Zahvalju- 
jući svojoj upornosti i znanju us- 
postavljali su putem za današnje 
vrijeme primitivnim radiosta- 
nicama vezu s radioamaterima 
iz udaljenih država svijeta i tako 
često bili prvi koji su izvijestili o 
potresu, poplavi ili nekoj drugoj 
elementarnoj nepogodi. Često 
su svojim aktivnostima spaša- 
vali ljudske živote, nabavljajući 
lijekove ili osnovne namirnice 
za živote ljudi. Radoboj se može 
pohvaliti da je ina tom planu 
bio među vodećim sredinama. 
Nekoliko pojedinaca krajem 
šezdesetih godina pokrenula je 
inicijativu za osnivanje radio- 
amaterskog kluba u Radoboju. 
Ivan Pospiš, Stjepan Galović, 
Ivan Pospiš i još nekoliko naših 
mještana angažirala se u radu 
radioamaterskog kluba u Krapi- 


ni. Tu su stekli potrebna isku- 
stva i odlučili osnovati sekciju u 
Radoboju. Okupilo se tako njih 
petnaestak i u Zadružnom domu 
uredili jednu prostoriju u koju 
su smjestili uređaje, na krov su 
postavili antene i krenuli u us- 
postavljanje radio veza s uglav- 
nom nepoznatim ljudima širom 
svijeta. Kako bi pribavili potreb- 
na sredstva za nabavu opreme i 
uređenje prostorije organizirali 
su zabavu i tombolu, a zabilje- 
ženo je kako je tom prilikom u 
Radoboju nastupilo Kulturno 
umjetničko društvo iz Jesenja. 
Na temelju sačuvanih dokume- 


nata nakon održanih tečajeva 
za radioamatere u Radoboju 
aktivno djeluju; Stjepan Galović, 
Ivan Macan, Ivan Pospiš, Mirko 


Horvat, Robert Cerovski, Stjepan 
Šalković, Ljudevit Macan, Darko 
Potočki, Stjepan Horvat, Mijo 
Jurinjak, Mario Tušek, Zlatko 
Macan, Toni Belošević, Ivan 
Cerovec, Grozdana Cerovski. 
Svaki od njih imao je posebni 
pozivni znak s kojim se pred- 
stavljao prilikom uspostavljanja 
radio veze i na temelju kojeg je 
dobivao poštom pismene dokaze 
O uspostavi veze. Radio amateri 
su često održavali natjecanja u 
uspostavljanju kontakata s radi- 
oamaterima u drugim državama. 
Provodili su tako sate i sate sa 
slušalicama i kucajući Morseo- 
vu abecedu, da bi bili nagrađeni 
kontaktom kojeg su uspostavili 

s nekim u bližim ili daljnjim sre- 
dinama. Radobojski radioama- 
teri imali su i nekoliko uspješnih 
akcija humanitarne naravi, kada 
su omogućili nabavu potrebnih 
lijekova. Djelovali su i u vrije- 
me Domovinskog rata, a neki 

od njih i danas čuvaju uređaje i 
opremu iako su njihovu ulogu 

u današnje vrijeme preuzeli 
pametni telefoni i internet. U 
prostorijama Muzeja Radboa pri- 
likom održavanja Noći muzeja 
otvorena je i izložba posvećena 
radobojskim radioamaterima. 

Dobrovoljno vatrogasno društvo održalo je 
svoju redovnu godišnju Izvještajnu Skupštinu 


Dobrovoljno vatrogasno društvo Jesenje 
održalo je svoju redovnu godišnju Izvještaj- 
nu Skupštinu u subotu 2. veljače. U dvorani 
Doma kulture uz domaće vatrogasce oku- 
pio se velik broj prijateljskih vatrogasnih 
društava, gosti i uzvanici. O intervencijama 
iaktivnostima DVD-a govorio je predsjed- 
nik Mirko Buzina; jesejanski su vatrogasci u 
protekloj godini imali .... intervencija, aktiv- 
nosti su bile usmjerene i na protupožarnu 
preventivu, održavanje vozila i opreme kao 

i nabavu nove. Uz sudjelovanje na obilježa- 
vanju važnijih blagdana i svetkovina, važno 
je spomenuti kako je povodom obilježavanja 
Dana općine u mjesecu lipnju održana poka- 
zna vatrogasna vježba u kojoj su, uz domaće, 
sudjelovali vatrogasci JVP Krapina i DVD-a 
Gornja Šemnica. Financijsko poslovanje u 
protekloj godini, unatoč brojnim izdacima 
bilo je pozitivno, moglo se čuti iz izvješća 
blagajnika Darka Bukvića. U programu za na- 
redno razdoblje koji je skupštini predložen, 
a skupštinari ga jednoglasno usvojili, planira 
se nastaviti s osposobljavanjem vatrogasaca, 
uz redovitu vatrogasnu preventivu, održava- 
nje vozila i opreme. Zapovjednik Dubravko 
Turniški istaknuo je kako se i ove godine 
planira održavanje pokaznih vatrogasnih 
vježbi s ciljem što kvalitetnije obučenosti i 
spremnosti vatrogasaca. 

Na skupštini je po prvi puta proglašen i naj - 
vatrogasac, a titulu je svojim radom zaslužio 
i primio Mirko Obadić. Podijeljena su prizna- 
nja za dugogodišnje članstvo te zahvalnice 
donatorima koji su u proteklom razdoblju 
pomogli rad DVD-a. Za dugogodišnje član- 
stvo priznanja su primili: Dragutin Obadić 

- stariji, Josip Brodar, Ivan Galović, Dragutin 
Kranjčec, Stjepan Mrzlečki, Dragutin Herceg, 
Dragutin Pek, Stjepan Buzina, Vlado Smilja- 
nec i Dragutin Bukvić. 

Zahvalnice za pomoć DVD-u primili su: 
Gradska plinara Krapina, KVIO Krapina, 
Alum - Promet Jesenje, autolimarija Mika 

- Jesenje, vIč. Danijel Herceg, Josip Bosak, 
Franjo Cvrtila, Milan Jagušić i Josip Klasić. 
Dobitnicima priznanja i zahvalnica kao i 

na postignutim rezultatima, domaćinima 
jeu ime VZKZŽ čestitao tajnik Rajko Jutri- 
ša. U svojem je obraćanju ukratko upoznao 
prisutne vatrogasce što donosi novi Zakon 

o vatrogastvu koji je u proceduri donošenja. 
Svi ostali govornici pohvalno su ocijenili 

rad DVD-a u protekloj godini, a po prvi puta 
skupštini je nazočila delegacija Gasilskega 
društva Polšnik iz Slovenije čiji je predstav- 
nik zahvalio domaćinima na pozivu i izrazio 
zadovoljstvo na započetoj suradnji za koju su 
obje strane pokazale veliki interes. 
Naposljetku je prije uobičajenog vatrogasnog 
domjenka pripremljeno jelo blagoslovio do- 
maći župnik i član DVD-a, vič. Danijel Herceg 
te je druženje nastavljeno u veselom ozračju. 


Kada je početkom 2009. godine 
na inicijativu voditelja limene 
glazbe ,Radobojska zvona“, Dra- 
gutina Crneka s radom započela 
nova udruga, koja okuplja prije 
svega djevojčice i djevojke, malo 
je tko očekivao da će nakon 10 
godina Radobojske mažoretkinje 
postati simbol i ponos Radoboja. 
Kao datum osnivanja zabilježen 
je 30. siječnja 2009. pa se na- 
vršilo 10 godina od inicijative, 
početnih teškoća do današnjih 
brojnih uspjeha i nastupa. U Ra- 
doboju nije bilo tradicije uvjež- 
bavanja nastupa mažoretkinja, 
pa je Dragutin Crnek uspio nago- 
voriti Sonju Vukmanić iz Desini- 
ća, da se prihvati učenja zain- 
teresiranih u Radoboju. Već na 
samom početku pokazalo se da 
u Radoboju postoji veliki interes 
za tu novu aktivnost koja oku- 
plja prije svega djevojčice i dje- 
vojke. Na početku ih se okupilo 
četrdesetak. No, neke su nakon 
prvih treninga odustale vidjevši 
da kroz treninge treba uložiti 
velike napore kako bi se došlo 
do mogućnosti nastupa. Ofor- 
mljene su dvije dobne skupine 
od učenica radobojske osnovne 
škole, da bi se nakon 10 godina 
došlo do pet dobnih skupina 

od četiri do osamnaest godina 

s ukupno šezdesetak članica iz 
Radoboja, Šemnice, Mihovlja- 
na i drugih susjednih sredina. 
Treninge i danas vodi Sonja Vu- 
kmanić koja ima veliko iskustvo 


Radobojsko - Jesejanskilist | broj 109 | godina XII. | 28. veljače 2018. 


Prije deset godina u Radoboju je pokrenuta inicijativa za 
osnivanje nove udruge, ,Radobojske mažoretkinje“ 


Simbol i ponos Radoboja 


Bez nastupa Radobojskih 
mažoretkinja danas nema ni 
jednog značajnijeg događaja u | 
Radoboju 


s radom mažoretkinja u Desi- 
niću, a kroz sve vrijeme djelo- 
vanja Radobojske mažoretkinje 
surađuju s limenim glazbama 
»Mirna“ i ,Radobojska zvona“ i 
organizaciono su dio Kulturno 
umjetničkog društva ,Zagorec“ 
Radoboj. Od početka do prvih 
nastupa trebalo je uložiti velike 
napore, imati dosta strpljenja i 
provesti mnogo sati u vježbanju. 
Trud se isplatio, kroz 10 prošlih 
godina u Radoboju nije bilo ni 
jednog značajnijeg događaja koji 
svojim nastupom nisu pospješile 
Radobojske mažoretkinje. Pam- 
te se nastupi uz obilježavanje 
Dana općine Radoboj, crkvena 

i sportska događanja, školskih 
priredaba, Adventa, Noći muze- 
jaidrugih manifestacija. Uz sve 


to zabilježeni su brojni nastupi 
u drugim sredinama na raznim 
natjecanjima, susretima, prired- 
bama. Zabilježeni su nastupi u 
Tjednu kajkavske kulture u Kra- 
pini, u Mariji Bistrici, Ludbregu, 
Viškovu, Samoborfestu, Tuhlju 
i drugim sredinama. Među na- 
stupima u prošlim godinama 
ističe se posebno na natjecanju 
u okviru Samoborfesta, gdje su 
osvojena brojna priznanja za 
uspješnost nastupa. Posebno se 
pamti nastup seniorki na četve- 
rodnevnim susretima mažoret- 
kinja u Slovačkoj i Poljskoj 2011., 
te prošlogodišnje gostovanje u 
Češkoj kao i domaćinstvo Svid- 
ničkim mažoretkinjama 2012. 
godine u Radoboju. U povije- 

sti Radobojskih mažoretkinja 


Druženje uz obilježavanje desete godišnjice rada u 
prostorijama NK Radoboj prošlo je u sjećanju na prošle 


Nastup u Krapini pred predsjednicom Republike Hrvatske 
i brojnim drugim uglednim gostima Radobojskim će 
mažoretkinjama ostati u ugodnom sjećanju 


godine i ugodnom raspoloženju 


posebno će se pamtiti nastup na 
nogometnom igralištu prilikom 
odigravanja kup utakmice iz- 
među NK Radoboja i Dinama iz 
Zagreba te nedavni nastup pred 
predsjednicom Republike Hrvat- 
ske Kolindom Grabar Kitarović u 
Krapini. Djelovanje Radobojskih 
mažoretkinja svesrdno pomažu 
Općina Radoboj, OŠ Side Košu- 
tić, limene glazbe ,Mirna“i ,Ra- 
dobojska zvona“, a tu su brojni 
pojedinci kao što je baka Nada 
Došen koja šije i popravlja uni- 
forme. Valja spomenuti i vrlo ak- 
tivnu voditeljicu Dragicu Pospiš 
bez čijeg doprinosa mnogo toga 
ne bi bilo ostvareno. Desetogo- 
dišnjica djelovanja obilježena je 
ugodnim druženjem u prostori- 
jama NK Radoboj, a središnja bi 
se proslava desetogodišnjeg rada 
trebala obilježiti uz Dan Općine 
Radoboj u listopadu 2019. godi- 
ne. Za ovu godinu Radobojske 
mažoretkinje planiraju uz ostalo 
sudjelovati na međunarodnom 
natjecanju u Češkoj, suradnju s 
Desinićkim i drugim mažoretki- 
njama, te organizaciju boravka 
mažoretkinja iz Češke u Radobo- 
ju. Zahvaljujući inicijativi pokoj- 
nog Dragutina Crneka, podršci 
Općine na čelu s načelnikom, 
predsjedniku KUD-a Zagorec 
Robertu Mikši, radobojskim 
glazbenicima i mnogim drugim 
Radobojske su mažoretkinje 
postale još jedan simbol i ponos 
Radoboja. 

VAŽNOST VRTIĆA U ŽIVOTU DJECE PRIJE POLASKA U ŠKOLU 


Svako dijete ima pravo na 
predškolsko obrazovanje 


Uvažavajući suvremene spoznaje o dječjem 
tjelesnom, intelektualnom, socijalnom, emo- 
cionalnom i stvaralačkom razvoju i važnosti 
kvalitetnih poticaja u zadovoljavanju potreba 
djeteta, prihvaćenaje teorija o predškolskoj usta- 
novi - vrtiću kao odgojno - obrazovnoj institu- 
ciji koja dijete priprema na gjeloživotno učenje. 
Dječji vrtićje dječja kuća, mjesto odgoja i ob- 
razovanja, brige i njege, zdravstvene zaštite, 
prehrane i socijalne skrbi, prilagođen razvojnim 
potrebama, mogućnostima i sposobnostima 
djece. Možemo ga nazvati i prostorom izmeđ 
obiteljskog doma i osnovne škole. Sposobnost 
i vještine koje dijete treba imati prije polaska 
školu u dječjem vrtiću razvijaju se i izgrađuju od 
jasličke dobi tijekom cijelog predškolskog peri- 
oda, imajući uvijek na umu da je svako dijete 
jedinstveno i ima svoj tempo razvoja, te da je 
razlike među djecom potrebno uvažavati i 
skladu s tim im pružati odgovarajuće potica- 
je Polazak u školu predstavlja veliku promje- 
nu u životu djeteta i njegove obitelji. Dijete se 
mora prilagoditi novim pravilima ponašanja: 
sjediti na jednom mjestu duže vrijeme, prati- 
ti aktivnosti do kraja, doći na početak nasta- 
ve, a njegova sposobnost učenja i izvršavanja 
zadataka stalno se procjenjuje. Znači, škola 


pred djecu postavlja zahtjeve koji traže odre- 
đenu zrelost. Spremnost za školu je rezultat 
međudjelovanja razvoja i učenja, a odnosi se 
na tjelesnu, emocionalnu, intelektualnu i so- 
cijalnu zrelost. Da bi se dijete što bolje prila- 
godilo zahtjevima škole, potreban je skladan 
razvoj svih tih komponenata. Obilježja vrtićkog 
programa pripreme djece za polazak u školu 
jesu zadovoljavanje dječjih primarnih potreba, 
nastojanje da dijete dobije osjećaj sigurnosti i 
prihvaćenosti, pružanje svakom djetetu prilike 
i mogućnosti za stjecanje novih znanja i isku- 
stava, samoostvarenje i stjecanje povjerenja 

sebe, a time1 stvaranje pozitivne slike o sebi 
i o svojim mogućnostima. Svako dijete, da 
ima pravo na predškolsko obrazovanje, a dje 
ji vrtić ,Škrinjica“ omogućio ga je najmlađim 
stanovnicima na području općine Radoboj. U 
ovoj ustanovi kroz predškolski program dijete 
dobiva kvalitetne osnove za dobar start u ško 
Ovako pripremljeno dijete koje ima dobru sli 
osebi, zna se zauzeti za sebe, zna rješavati pro- 
bleme i sukobe, ponosi se uspjehom, uspješno 
savladava postavljene zadatke, podnosi neu- 
spjeh, pomaže i dijeli s prijateljima, uspješno 
savladava postavljene zadatke, a supornošću 
završava što je započelo. 


E 
Č 


= 

Stiže 


proljeće 


Po svemu sudeći razdoblje zime 
je iza nas, dolazi proljeće, a ono 
otvara radove u vinogradima, 
voćnjacima, vrtovima. Valja 
ukloniti staro raslinje a to se 
česti obavlja nestručno pa 

se prilikom paljenja otpada 
požar zna proširiti na veće 
poljoprivredne ili šumske 
površine. Iako je zakonom 
predviđeno da svaki onaj, 

koji izazove nepažnjom požar 
plaća odgovarajuću kaznu 

još uvijek ima slučajeva da 


z < e PLI . X 
Jesejanski amateri | čenje 
izlaze na teren kako bi spriječili 


nastajanje većih šteta. Bilo je 
takoi proteklih dana kada su 


proteklu godinu Pano 
obilježili brojnim opne 


nastupima 


Svojim radom AKUD ,Žensko 
kazalište“ nastoji doprinijeti 
kulturnom životu na području 
Općine Jesenje te promociji 
iočuvanju kulturne baštine 
jesejanskog kraja, istaknuto 

je na godišnjoj izvještajnoj 
skupštini. Tajnica AKUD-a Silvija 
Bartol u godišnjem je izvješću 
iznijela podatak da je , Zensko 
kazalište“ u 2018. godini imalo 
ukupno 27 nastupa na raznim 
manifestacijama, smotrama i 
događanjima. U protekloj godini 
zapaženi su rezultati postignuti 
na županijskoj smotri KA KZZ gdje 
je dvoje glumaca dobilo nagradu 
za najbolje izvedbe sporednih 
uloga. Započeta je i međunarodna 
suradnja s KUD-om iz Polšnika u 
Sloveniji. Jesejanski su amateri 
posebno ponosni što je posjećenost 
njihovih predstava izuzetno 
dobra, a posjetitelji nakon viđenog 
programa nadasve zadovoljni. Na 
kraju izvješća uputila je zahvalu 
članicama i članovima na njihovu 
trudu i uloženom vremenu, te 
svima koji podupiru njihov rad 


koja je na putu prema svom 
stalnom obitavalištu nakratko 
predahnula 


bilo financijski ili moralno kako bi 
uspjeli u onome što rade i vole. 

U ovoj godini jesejanski amateri 
obilježavaju 45. obljetnicu 
kontinuiranog djelovanja te će 
cijela godina biti u znaku ove 
vrijedne godišnjice. Uvježbavanjem 
novih tekstova predstava i 
pjesama, održavanjem radionica 

i nastupima nastojat će još 

više približiti publici, posebno 
mladima, zagorsku (jesejansku) 
kulturnu baštinu, istaknuo je 
među ostalim predsjednik Ivan 
Habjanec podnoseći prijedlog 
programa za naredno razdoblje. 
Obraćajući se domaćinima, gosti, 
vič. Danijel Herceg , Josip Kranjčec 
predsjednik jesejanskih kuburaša, 
te Stjepan Kovačec predsjednik 
šumovlasnika, uz čestitke na 
postignutim rezultatima istaknuli 
su izvrsnu suradnju AKUD-a, 

župe i ostalih udruga, što 

rezultira bogatijim i sadržajnijim 
društvenim i kulturnim 
događanjima u našem mjestu, kao 
i promocijom Jesenja što je svima 
nama na ponos. 


28. veljače 2018. | godina XII. | broj 109 | Radobojsko - Jesejanski list 


Za nekoliko dana je 8. ožujka 
Dan žena. SRETAN VAM PRAZNIK, 
POŠTOVANE ČITATELJICE! 


Mnogi se hvale kako imaju 
prekrasne zalaske sunca, pa 
pohvalimo se i mi Radobojskim 
predvečerjem 


Vatrogasci iz Jazvina intervenirali 
su na gašenju požara u Orehovcu 
Radobojskom 

13. ZIMSKA ŠKOLA 
CRVENOG KRIŽA 


Gradsko društvo Crvenog križa Zabok organiziralo 

je 8. veljače 2019. godine 13. školu Crvenog križa 
kojaje održana u Zaboku, u Osnovnoj školi Ksave- 
ra Šandora Gjalskog. Teme ove Zimske škole bile 
su: Pokret Crvenog križa; Pružanje prve pomoći; 
Humane vrednote; Prevencija ovisnosti i trgova- 
nja ljudima; Ljudska i dječja prava; Komunikaci- 
ja i nenasilje; Volontiranje mladih. Iz naše škole 
sudjelovale su tri učenice (Gabrijela Florjan, Nika 
Horvati Tijana Vidović) i knjižničarka, gda Jasenka 
Marmilić. Stekli smo neka nova znanja vještine te 
utvrdili gradivo za predstojeće Natjecanje mladih 
Hrvatskog Crvenog križa. 


Nika Horvat, 8. biGabrijela Florjan, 8. a 


U prvom tjednu veljače obilježili smo Dan sigur- 
nijeg interneta mnogobrojnim aktivnostima. Na 
samom početku tjedna, na službenoj stranici ško- 
le, objavili smo Anketu za roditelje, kojom smo 
željeli ispitati stavove i navike roditelja, vezane 
uz korištenje interneta i društvenih mreža. Uči- 
teljica informatike je na satovima s učenicima 
predmetne i razredne nastave (1.a, 1.b,c) provela 
mnogobrojne različite aktivnosti.Potaknuti slo- 
ganom “Zajedno za bolji internet“napravili smo 
veliki broj plakata, stripova, anketa, kvizova, pre- 
zentacija, slogana, a posebna pohvala učenici- 
ma koji su koristili digitalne alate u sklopu office 
365 za škole kao i ostale digitalne alate kao što 
jeKahoot, Mentimeter, Quizizz.Razrednici nižih 


Dan sigurnijeg Interneta 


NOVOSTI IZ OŠ SIDE KOŠUTI RADOBOJ 


Dan sjećanja 
na holokaust 
ee w__e 
— 27. siječnja 
Učenici osmih razreda OŠ Side Košutić Radoboj 
obilježili su tijekom mjeseca siječnja Dan sjećanja 
na Holokaust. Tijekom tog perioda sudjelovali 
su u jezično povijesnoj radionici s tematikom 
stradanja djece u Holokaustu. Na radionici su 
obrađivali materijale vezane uz svjedočanstva 
djece koja su preživjela Holokaust. Učenici s 
na satu povijesti sudjelovali u predavanju veza- 
nom za Holokaust, koje imje održala učiteljica 
povijesti Magdalena Želimorski. Učenici osmi 
razreda, drugu godinu zaredom sudjeluju u me- 
đunarodnom projektu Šafran, u kojem sadnjom 
lukovica žutih šafrana odaju počast djeci koja 
su stradala tijekom Holokausta. 


Učiteljica: Magdalena Želimorski 


razreda na satovima SRO-a učili su o sigurnosti 
na internetu u obliku kreativnih radionica, dok 
jestručna suradnica održala roditeljske sastanke 
na temu: “Medijska pismenost-videoigre “. Kroz 
radioniceje poticano izražavanje stavova naših 
učenika o sigurnosti na internetu, o društvenim 
mrežama, načinima na koji oni koriste internet 
općenito te kako mogu zaštititi svoju privatnost 
na internetu. Ovim smo se aktivnostima usmjerili 
na stvaranje sigurnog okruženja djece i roditelja 
u svijetu interneta pružanjem informacija, koje 
su im potrebne za ostvarenje istoga. 


Ivanka Švaljek, uč. Informatike 
i Dubravka Coha Seničić, prof.r ehabilitator 


5, . 


Dana 19. veljače 2019. godine u Srednjoj školi Kra- 
pina održala se županijska smotra LIDraNo. Na 
njoj je sudjelovalo troje učenika naše škole: Ana 
Šemnički iz 6. b razreda s literarnim radom i po- 
jedinačnim scenskim nastupom te Marko Kiseljak 
iz7.biEna Vuzemiz8. asliterarnim radovima. Na 
samom početku Smotre nazočnima su se obratili: 
ravnateljica OŠ Augusta Cesarca Krapina, gospođa 
Matilda Juričev Žigman, dogradonačelnik Krapine, 
gospodin Drago Kozina i župan Krapinsko -zagor- 
ske županije, gospodin Željko Kolar, koji je ujedno 
otvorio ovogodišnji LIDraNo prisjećajući se svog 
prvog nastupa. Uslijedili su pojedinačni scenski na- 


Županijska smotra Lidrano 2019. 


LI 


stupi učenika osnovnih škola i, paralelno s njima, 
okrugli stol za literarne radove učenika osnovnih 
i srednjih škola. Od osamnaest učenika naša Ana 
nastupila je četrnaesta. Recitirala je pjesmu Side 
Košutić: ,Poema zavičaja“. Stručno povjerenstvo 
je pohvalilo sve nastupe. Od 38 radova pristiglih 
na Županijsku smotru, 5 je predloženo za Držav- 
nu smotru, a među njima je: literarni rad (pjesma 
.Znašli, prijatelju?“) naše Ane Šemnički. Čestitamo 
Ani i njezinoj mentorici, učiteljici Ivani Frajzman! 


Ena Vuzem, 8. a 
lika Lidrano Krapina 


VEČER LJUBAVI 


Dana 14. veljače 2019. godine u 16 sati u našoj 
ješkoli održan poetsko-glazbeni recital Večer 
ljubavi. Na početku svečanosti ravnateljica 
Milena Veseljak obratila nam se s nekoliko ri- 
ječi i ujedno je otvorila filatelističku izložbu 
koja je nastala u suradnji s gospodinom Iva- 
nom Draškovićem i gospodinom Ferek-Jam- 
brekom. Glazbene trenutke recitala darovali su 
nam učenici: Marko, Krunoslav, Renato, Dino, 
Roko, Teo, Dominik i tata Ozren svirajući har- 
moniku, sintetizator zvuka, trubu, pijanino i 
gitaru. Učenici koji su čitali pjesme (i mama 
Valentina) izrekli su nam neke pjesme poput: 
Volio bih da me voliš, Zaljubljeni kompjuter, 


Budi moja noć, Tri moja brata, Ti koja imaš 
nevinije ruke itd. Učenici 3. a razreda izveli su 
dva kratka, ali slatka igrokaza. Na kraju su pro- 
glašeni pobjednici literarnog i foto natječaja 
,Ljubavu nama“. U foto natječaju pobijedila je 
Gabrijela Florjan iz 8. a razreda. U literarnom 
natječaju 3. mjesto je osvojio Roko Roca iz 5. 
b razreda. 2. mjesto osvojio je Emil Cigula iz 
3. a, a1. mjesto je osvojila Petra Strahinec iz 
7. a razreda. Zahvaljujemo svim učenicima i 
roditeljima na sudjelovanju na poetsko-glaz- 
benom recitalu i na natječajima. 


Anamarija Draganić, 6. b 

ODRŽANA ŠKOLSKA NATJECANJA 
Ove je godine na školskim natjecanjima 
sudjelovalo trideset dvoje učenika 


Školsko natjecanje iz matematike za učenike pe- 
tih, šestih, sedmih i osmih razreda održano je 28. 
siječnja. Najbolji rezultat među učenicima petih 
razreda postigaoje Roko Roca, učenik 5.b razreda. 
Ana Šemnički, učenica 6.b. bila je najbolja među 
šestašima dokje najbolji rezultat od učenika sed- 
mih razreda postigao Marko Kiseljak, učenik 7.b. 
Najbolji rezultat među osmašima postigla je Ena 
Vuzem, učenica 8.a. Školsko natjecanje iz tehničke 
kulture održanoje 30. siječnja. Sudjelovaloje tro- 
je učenika 6. b razreda: Ana Šemnički, Luka Dra- 
ganić i Anamarija Draganić. Najbolji je rezultat 
ostvarila Ana Šemnički s ostvarenih 84 boda (od 
mogućih 100), aAnamarijaje ostvarila samo dva 
boda manje. Dana 5. veljače godine održano je 
Školsko natjecanje iz kemije. Sudjelovalo je troje 
učenika: Luka Cerovec iz 8. a, Alen Šalković iz 8. 
bi Anamarija Krleža iz 8. a razreda. Učenik Luka 
Cerovec, pod mentorstvom učiteljice Maje Potočki, 
postigao je najveći uspjeh. Školsko natjecanje iz 


biologije održano je 7. veljače. Natjecanju su pri- 
stupili učenici 8. razreda: Marijana Kiseljak, Blaž 
Potočki, Ena Vuzem, Anamarija Krleža i Luka Ce- 
rovec pod vodstvomprofesorice Milene Posavec. 
Svi učenici bili su uspješni, a najbolji rezultat po- 
stigaoje Luka Cerovec. Posljednje je održano Na- 
tjecanje iz hrvatskog jezika, 12. veljače. Tri učeni- 
cesedmih (Lana Kamenečki, Lorena Inkreti Petra 
Strahinec) i tri učenice osmih razreda (Marijana 
Kiseljak, Anamarija Krleža, Jelena Puljko) natjecale 
su se u tom području. Marijana Kiseljak iz 8. a ra- 
zreda najbolje je napisala ispit od osmih razreda, 
a od sedmih razreda bila je to Petra Strahinec iz 
7. a razreda. Obje su učenice bile pod vodstvom 
učiteljice Ivane Frajzman. 


Na Županijska natjecanja pozvani susljedeći učenici: 
-Ana Šemnički, Marko Kiseljak, Ena Vuzem (LiDraNo) 
- Ana Šemnički (matematika) 

- Luka Cerovec, Ena Vuzem (biologija) 


Natjecanje 


tehnički 


- Luka Cerovec, Ena Vuzem Silvija Žun (povijest) 
- Ana Šemnički (tehnička kultura). 


Zahvaljujemo svim učenicima na uloženom tru- 
du te im želimo puno uspjeha u daljnjoj fazi svih 
Natjecanja. 


Pripremila: 
Jasenka Marmilić 


Valentinovo u Jazvinama 


Područna škola u Jazvinama zasjala je povodom Valetinovog u crvenoj 
boji, boji ljubavi. Gospođa zima se zaljubila! Učenici i učiteljice Valen- 
tinovo su proveli vrlo veselo. Svoje su osjećaje izrazili putem literarnih i 
likovnih radova te njima ukrasili panoe. Mali kreativci izrađivali su za- 
ljubljene snjegoviće. Kroz nastavu obrađivali su pjesme s ljubavnom 
tematikom, izrađivali knjižice i pisali poruke. Nakon toga svi su se za- 
jedno družili kroz igru i ples. Dan su obilježili fotografijom u obliku srca 


u školskom dvorištu. 


Učiteljice PO Jazvine 


Dana 29. siječnja 2019. godine gospođa An- 
drea|urićiz Policijske uprave Krapinsko-zagorske 
došlaje u našu školu kako bi osmašima održala 
predavanje o ovisnosti o alkoholu. 

Navela je primjere na kojima su policajci in- 
tervenirali i upozorila nas je kako se trebamo 
ponašati prema osobi koja je pod utjecajem 
alkohola. U prvom primjeru spomenula nam 
je dvanaestogodišnje dječake koji su slavili ro- 
đendan pa su pod utjecajem alkohola uništili 
dječje igralište, ai verbalno su vrijeđali gospođu 


PREDAVANJE O ALKOHOLU 


koja je stanovala preko puta tog igrališta, koja 
ih je došla upozoriti. Gospođa Andrea je spo- 
menula da vrijedi zakon: ako smo stariji od 14 
godina, policija nam piše kaznenu prijavu ako 
prekršimo zakon te nama i našim roditeljima 
šalje Centarza socijalnu skrb. U Krapinskoj-za- 
gorskoj županiji sveje više djece ovisno o alko- 
holu pa policija održava predavanje poputovog 
da se to spriječi. 


Nika Horvati Tijana Vidović, 8. b 


Proglašeni najčitatelji 
za 2018. godinu 


Usrijedu, 30siječnja 2019. godine, u Plavoj dvorani 
Gradske knjižnice Krapina dodijeljena su priznanja 
najčitateljima Gradske knjižnice u 2018. godini. 

Najčitatelji su birani u pet kategorija i to: predškolci, 
djeca osnovnoškolskog uzrasta, srednjoškolci, odra- 
sli I umirovljenici. Ove godine priznanje za najči- 
tatelja osnovnoškolskog uzrasta pripalo je učeni- 
ci OŠ Side Košutić Radoboj, Ani Šemnički. U 2018. 
godini pročitala je 79 knjiga. Priznanje i prigodan 
poklon dodijeliojojje gradonačelnik Krapine, gos- 
podin Zoran Gregurović. Nakon dodjele priznanja 
uživala jeu društvu Čitateljskog kluba čiji su članovi 
razgovarali o pročitanim knjigama. Nadam se da 
ću u budućnosti puno čitati jer me čitanje opušta i 
da ću i sljedeće godine osvojiti ovu laskavu titulu. 


Ana Šemnički, 6. B 


Najčitateljica 
Ana 


NATJEČAJ NA TEMU 
DOMOVINSKOG RATA 


Četvrta svečanost dodjele nagrada i priznanja su- 
dionicima projekata ,Promicanje istine o Domo- 
vinskom ratu»i,Likovno-literarni natječaj na temu 
Domovinskog rata» održani su 12. veljače 2019.u 
galeriji Gradske knjižnice ,KsaverŠandor Gjalski» 
uZaboku. U navedenimje projektima sudjelovalo 
250snovnihi srednjih škola s područja Krapinsko- 
zagorske županije. Na početku se nazočnima obra- 
tio predsjednik Udruge veterana specijalne policije 
Domovinskog rata ,Barun», a nakon njega ravna- 
teljica knjižnice, ujedno i voditeljica programa te 
članica ocjenjivačkog suda za ocjenu literarnih ra- 
dova, prof. Branka Vrbanec. Nagrade su dodijelje- 
neu šest kategorija, u svakoj po četiri. U kategoriji 
literarnih radova učenika osnovnih škola od petog 
do osmog razreda četvrta nagrada dodijeljena je 
IVANI GERIĆ, učenici 8. b razreda naše škole za rad 
podnaslovom ,Dani ponosa i slave» pod mentor- 
stvom učiteljice Ivane Frajzman. 


Mladi novinari 
Slika Natječaj domovinski rat 


Dani ponosai slave 


Te godine teške, devedeset i prve, 

zli su ljudi s istoka posuli sjeme mržnje. 

Do jučer su govorili da mi smo im braća, 

aonda su poslali vojsku, tenkove i more minobacača. 


Svatko tko je mogao u ruke pušku uze; 

u obranu Domovine pratile ih majčine suze. 
Mnoga su djetinjstva prekinuta tada, 

bol i tuga u srcu ostaje i sada. 


Mnogi su gradovi razrušeni, 

mnogi su očevi i sinovi ubijeni, 
mnogoje obitelji razoreno, 

mnogoje snova ostalo nedosanjano... 


Danas, kada imamo domovinu i mir, 
htjeli bismo da je naš cijeli svemir. 


Da se svi češće sjetimo naših dana ponosa i slave 
i da spustimo malo svoje ohole glave, 

daje čovjek čovjeku prijatelj, a ne vuk, 

da namje ljubav svima posljednja stanica - 

tada bi nam samo nebo bila granica!!! 


IME I PREZIME UČENICE (AUTORICE RADA): 
Ivana Gerić, 8. b 

IME I PREZIME MENTORICE: 

Ivana Frajzman, učiteljica 


NOVOSTI IZ OŠ JESENJE 

Održana 
školska 


natjecanja 


21.01.2019. održano je 
školsko natjecanje iz 
njemačkogjezika na kojem 
su sudjelovale učenice osmog 
razreda i ostvarile slijedeći 
plasman: 

1. Ana Janžek, 

2. Nika Jedvaj, 

3. Melani Draganić 

4. Lucija Draganić. 

Na Županijsko natjecanje 
pozvane su učenice Ana 
Janžek i Nika Jedvaj. 


28.1.2019. održano je školsko 
natjecanje iz matematike 
na kojem su sudjelovali 
učenici 5. razreda. 

Prvo mjesto osvojila je Mateja 
Forjan, a drugo Luka Jedvaj. 


05.02.2019. održano je školsko 
natjecanje iz kemije za 
učenike 7.razreda. 

Prvo mjesto osvojila je Lorena 
Kišić i svojim rezultatom 

se plasirala na Županijsko 
natjecanje. 

Drugo mjesto osvojio je 

Oliver Katalenić, a treće Roko 
Kranjčec. 


07.02.2019. održano je i 
školsko natjecanje iz 
biologije na kojem su 
sudjelovali učenici 7. razreda. 
Lorena Kišić je osvojila 1. 
mjesto, a Roko Kranjčec 2. 
mjesto. 


08.02.2019. održano je 
školsko natjecanje iz 
povijesti na kojem su se 
ponovno natjecali učenici 7. 
razreda. 
Lorena Kišić je osvojila 1. 
mjesto, a Roko Kranjčec 2. 
mjesto. Lorena je ostvarenim 
rezultatom zaradila pozivnicu 
za Županijsko natjecanje iz 
povijesti. 

(etv) 


Naše učenice sudj elovale u 
Jezičnom kampu u Zadru 


U Zadru je od 7. do 9. veljače 2019 održan 
Jezični kamp koji je je organiziran od strane 
Bavarskog Ministarstva za obrazovanje i 
kulturu i Njemačke središnjice za obrazova- 
nje u inozemstvu. Na kampu je sudjelovalo 
96 učenika iz gimnazija iz Krapine, Zaboka, 
Pregrade, Zaprešića, Sesveta, Đurđevca, 
Bjelovara i Makarske te iz Osnovne škole Se- 
svete i Osnovne škole Gornje Jesenje. Našu 
školu su predstavljale 4 učenice 8. razreda: 
Ana Janžek, Melani Draganić, Nika Jedvaj i 
Lucija Draganić. Učenici su bili podijeljeni 
u 6 grupa, od kojih svaka u 4 podgrupe. Oni 
su trebali odabrati po jedan motiv, slikati 
ga, napisati pjesme zadane forme, napraviti 
plakate te odabrati po dvije grupe koje će 
prezentirati svoje plakate. 

Svi motivi bili su lijepi i sve grupe bile su 
marljive pa su tako i radovi bili vrlo uspješ- 
ni. Sudjelovanje na kampu bilo je za naše 
učenice značajno jezično iskustvo popraće- 


no s puno druženja s vršnjacima. 


Alexandra Krklec, prof. 
Utisci učenica: 


Ana Janžek: Es hat mir die Stadt Zadar 
gefallen. Ich hatte viel Spaf8 mit meinen Fre- 
undinnen. Die Aufgaben waren sehr interes- 
sant. Das war eine schone Erfahrung. 
Melani Draganić: Ich habe viele Freunde 
aus anderen Schulen kennengelernt. Am in- 
teressantesten war es, dass jede Gruppe eine 
Aufgabe hatte. Ich war gliicklich, weil ich 
mein Wissen auf Deutsch gezeigt habe. 

Nika Jedvaj: Es war super. Es war ein grofšes 
Abenteuer und ich bin sehr gliicklich, dass 
ich ein Teil davon war. 

Lucija Draganić: Es war wunderschon. Das 
war ein tolles Abenteuer fiir mich, bei dem 
ich viele neue und gute Dinge gelernt und 
erlebt habe. 

1. veljače 2019. u Velikoj galeriji grada Zaboka je 
povodom Noći muzeja održana projekt izložba 
TAJNE DVORACA u likovnom stvaralaštvu 
djece i mladih u organizaciji Škole za umjet- 
nost, dizajn, grafiku i odjeću Zabok i Pučkog 
otvorenog učilišta Zabok pod pokroviteljstvom 
Krapinsko-zagorske županije i Grada Zaboka. 


Zadani format radova bio je 20x20 cm, a likovna 


om 


tehnika po izboru. Od naših učenika, za izložbu 
su odabrani radovi Olivera Katalenića, Adriana 
Klasića, Natalie Turibak, Dore Klasić, Anđeline 

Jedvaj te radovi Marine Juagušić i Laure Rano- 

gajec koje su sudjelovale na kreativnoj radionici 
koja je prethodila samom otvorenju izložbe. 


Jana Đurđević, mag.edu.art. 


Uspjeh na Županijskom 
natjecanju iz informatike 


15.02.2019 održano je Županijsko natjecanje 
iz informatike u OŠ Konjščina na kojem su 
sudjelovali i učenici naše škole. U kategoriji 
Digitalne kompetencije - osnove informati- 
ke 7 učenik Oliver Katalenić osvojio je 4.mje- 
sto, a Roko Kranjčec 5.mjesto, dok u istoj 
kategoriji za 8. razred Jurica Fučkar osvojio 
je 9.mjesto. Čestitamo učenicima na posti- 
gnutim rezultatima i mentorici Eriki Tušek 
Vrhovec. (etv) 


Obilježavanje Valentinova i Svjetskog dana čitanja naglas 


U našoj školi, 14. veljače 2019. objedinili 
smo Valentinovo i Svjetski dan čitanja na- 
glas, te ih obilježili zabavnim natjecanjem. 
Predstavnici učenika svih razreda čitali su 
ljubavnu poeziju na hrvatskom, njemačkom 
i engleskom jeziku. Pjesme su podsjetile na 
to koliko je ljubav važna, baš kao i čitanje. 
Čitanje razvija rječnik i maštu te osnažuje 
mlade za život. Komisija za izbor najboljeg 
čitača imala je težak zadatak odabira, te su 
odabrane četiri učenice. U čitanju poezije 
na hrvatskom jeziku pobijedile su Monika 
Jurajić (4.r.) i Melani Draganić (8.r.). Naj- 


T T 


bolja čitačica na njemačkom jeziku bila je 
Viktorija Vrbanić (6.r.), dok je za čitanje po- 
ezije na engleskom jeziku pobjedu odnijela 
Lorena Kišić (7.r.). U pravom duhu Valenti- 
nova, naše su učenice nagrađene ,,slatkim 
poklonom“ - čokoladom. Svi su sudionici 


pokazali talent za izražajno čitanje naglas na 
hrvatskom i na stranim jezicima. Vjerujemo 
da će se ovaj lijepi običaj nastaviti i u drugim 
prigodama. 


Dora Čižmek, knjižničarka 

Najbolji u bacanju 
trica Alen Kovačec 


Oldtajmeri su bili 


Opće je poznato da sport ili bilo koji drugi oblik fizičke aktivno- 
sti čuva i unapređuje zdravlje, utječe na tjelesni razvoj, a kod djece 
utječe na razvoj osobina i vještina i usvajanje motoričkih znanja i 
dostignuća. U tom cilju MNK Jesenje je u nedjelju 3. veljače u po- 
slijepodnevnim satima organizirao sportske susrete. Na susretima 
se natjecalo u futsalu, košarci, stolnom tenisu, u više kategorija. 
Najviše natjecatelja se prijavilo za futsal, ukupno 8 ekipa, u košarci 
4, te stolnom tenisu u dječjoj i odrasloj kategoriji. lako rezultat i nije 
bio u prvom planu u svakom susretu osjećao se sportski duh natje- 


Melani Draganić, Nika 
i Leon Jedvaj bili su 
najuspješniji u košarci u 
dječjoj kategoriji 


La mE a hem ' 
Sportski susreti u organizaciju MNK Jesenje 


Josipu Cvilku 
pripao je pehar za 
najboljeg strijelca 


Ekipa Tonika bila 
je pobjednik u | 
_ 4 futsalu = 


ro s sE u 


catelja i iskazana želja za pobjedom. U futsalu najuspješnija je bila 
ekipa Tonika koja je u finalu pobijedila Leptiriće, najboljim strijel- 
cem proglašen je Josip Cvilko a najbolji golman Matija Habjanec. U 
košarci su najuspješniji bili Oldtajmeri, a najuspješniji u pogađanju 
trica bio je Alen Kovačec. U stolnom tenisu u dječjim kategorijama 
najuspješniji su bili Vida Kranjčec i Leon Jedvaj, dok je u kategoriji 
odraslih pobjednik Ivica Janžek. Pobjedničkim ekipama i pojedin- 
cima dodijeljeni su pehari i medalje na koje su posebno bili ponosni 
oni najmlađi sudionici. 


Najuspješniji u stolnom tenisu 
bili su Vida Kranjčec i Leon Jedvaj 
u dječjim kategorijama, te Ivica 
Janžek kod odraslih 

Novi, umjetnom travom uređen nogometni teren u Radoboju svakodnevno privlači brojne sportaše 


OPRAVDANA OCEKIVANJA 


Umjetnom travom pokriven sportski teren u Rado- 
boju svakodnevni privlači veliki broj nogometaša. 
Uz osamdesetak registriranih članova NK Radoboj, 
razvrstanih u četiri dobne skupine tuje sve više i no- 
gometaša iz drugih sredina, koji dolaze na treningili 
igraju prijateljske utakmice. Zahvaljujući postavljenoj 
rasvjeti tereni su zauzeti do kasno uvečer, aovih dana 
je počela i posebna liga za mlađe uzraste zagorskih 
nogometaša. 

U petak 22. veljače tako je odigrano prvo kolo lige 
,bimača“. Liga ,Starijih pionira“ započela je u subo- 
tu 23. Veljače, ,Mlađih pionira“u nedjelju 24. veljače 
, a ,Zagići“ su svoje prve utakmice odigrali u četvr- 
tak 28. veljače. 


Evorasporeda odigravanja utakmicausvim dobnim 
skupinama: 


LIMAČI 
PETAK, 8. OŽUJKA 
RADOBOJ 2- ZAGOREC 2 


i OROSLAVJE - TOPLICE u 18 sati 
RADOBOJ 1 - RADOBOJ 2 

i RUDAR DZ - TOPLICE u 18,40 sati 
RADOBOJ 2 - OROSLAVJE 

ZAGOREC 2 - TOPLICE u 19,20 sati 
RADOBOJ 1 - RUDAR 

iZAGOREC1 - SLOGA u 20 sati 
PETAK, 15. OŽUJKA 

TOPLICE - SLOGA 

i ZAGOREC 1 - OROSLAVJE u18,00 sati 
RADOBOJ 1 - RADOBOJ 2 

i RUDAR - TOPLICE u 18,40 sati 
ZAGOREC - ZAGOREC 2 

i OROSLAVJE - SLOGA u 19,20 sati 
RADOBOJ 1 - ZAGOREC 2 

i RADOBOJ 2- RUDAR u20 sati 
Podjela nagrada u 20,45 sati 

STARIJI PIONIRI 

SRIJEDA, 6. OŽUJKA 

RADOBOJ - IVANČICA u 19 sati 
ZAGOREC - PREGRADA u 20 sati 
RUDAR - TOPLICE u 21 sat 
SUBOTA, 9. OŽUJKA 

RADOBOJ - RUDAR u 10 sati 
PREGRADA - IVANČICA u 11,20 sati 
ZAGOREC - TOPLICE u12,40 sati 
SUBOTA, 16. OŽUJKA 

PREGRADA - TOPLICE u 10 sati 
RADOBOJ - ZAGOREC u 11,20 sati 
RUDAR -IVANČICA u 12,40 sati 


Podjela nagrada u 14,30 sati 

MLAĐI PIONIRI 
NEDJELJA, 10. OŽUJKA 


JEDINSTVO - ZAGOREC u 10 sati 
RUDAR DZ - RUDARM u 11 sati 
RADOBOJ - PREGRADA u 12 sati 
DINAMO - RUDARM u13 sati 
RADOBOJ - RUDAR DZ u 14 sati 
SRIJEDA, 13. OŽUJKA 

ZAGOREC - RUDAR DZ u 18 sati 
JEDINSTVO - PREGRADA u 19 sati 
RADOBOJ - ZAGOREC u20 sati 
PREGRADA - DINAMO u 21 sati 
NEDJELJA, 17. OŽUJKA 

JEDINSTVO - RUDARM u 10 sati 
RUDAR DZ - PREGRADA u 11 sati 
JEDINSTVO - RADOBOJ u 12sati 
ZAGOREC - DINAMO u 13 sati 
Podjela nagrada u 14 sati 

ZAGIĆI 

ČETVRTAK, 7. OŽUJKA 

RADOBOJ - ZAGOREC1 

i ZAGOREC 2 - STRAŽA u 18 sati 
IVANČICA - JEDINSTVO u 18,40 sati 
ZAGOREC 2- RUDAR DZ 

i RADOBOJ - STRAŽA u 19,20 sati 
ČETVRTAK, 21. OŽUJKA 

RADOBOJ - RUDAR DZ u 18 sati 
IVANČICA - ZAGOREC 1 u 18,40 sati 
ZAGOREC 2-JEDINSTVO u 19,20 sati 
ČETVRTAK, 28. OŽUJKA 

RUDAR DZ - JEDINSTVO 

i ZAGOREC 1 - STRAŽA u 18 sati 
RADOBOJ - IVANČICA u 18,40 sati 
ZAGOREC 1- ZAGOREC 2 

i STRAŽA - JEDINSTVO u 19,20 sati 


Podjela nagrada u 20,30 sati 


Gornje Jesenje 103 
49233 Gornje Jesenje 
Tel.: (049) 375 503 
jesenje2(Wjesenje.hr 

. LISTJE BESPLATAN 
. IIZLAZIMJESEČNO 


KUD ZAGOREC, 
OŠ SIDE KOŠUTIĆ, 

DJEČJI VRTIĆ ŠKRINJICA i 
OPĆINA RADOBOJ 


ORGANIZIRAJU 


FAŠNIK H RADOBOJU 
NEDELJA, 03. OŽUJKA OB 2 VURE POPOLDAN 


SVI ZAMASKIRANI DOJDITE V CENTAR 
RADOBOJA. ĆE BU SUNCE I DORRE 
VRIJEME BUME OSTALI VANI AK NE 
BUME SE S FAŠNIKOM HPUTILI V 
DVORANU. 


LJETES NAM BUJU IGRALI 

»RADOBOJSKA ZVONA" 


